น้องคลอดมา นน 3.3 กก ตอนนี้ติดหวัดจากพี่สาว 2 ขวบ 7 เดือน อาการคือ ไอแห้งตั้งแต่คืนวันจันทร์ที่ 27 สค (พี่สาวเริ่มมีน้ำมูกวันพุธที่22 สค) เมื่อวันพุธที่ 29 สค เริ่มมีน้ำมูก ไอมีเสมหะ นอนหลับไม่สนิท ตอนนี้ดูแลโดย ให้นอนนสูง ล้างจมูกโดยหยอดน้ำเกลือและใช้ลูกยางแดงดูดจมูก ทำร่างกายให้อบอุ่น เช็ดตัวด้วยน้ำอุ่น ใช้แผ่นติดที่มีส่วนผสมของน้ำแดงเพื่อให้หายใจได้สะดวก ตอนนี้ยังไม่มีไข้ แต่กังวลเรื่องเสมหะ กับน้ำมูกค่ะ ในเด็กทารกแบบนี้มีวิธีดูแลเบื้องต้นแนะนำอย่างไรบ้างคะ วันนี้รู้สึกว่าเวลาไอแล้วน้องทำท่าจะอ้วกค่ะ
สวัสดีค่ะ อาการไอ มีเสมหะ มีน้ำมูก มาตั้งแต่วันที่ 27 ส.ค. น่าจะเกิดจากการเป็นไข้หวัดได้ซึ่งการดูแลในเบื้องต้น ได้แก่- หากมีน้ำมูกมาก ให้ใช้ไม้พันสำลีจุ่มน้ำเกลือแล้วสอดเข้าไปเช็ดรูจมูกทีละข้าง หรือใช้ลูกยางแดงช่วยดูดออกมา โดยใช้ผ้าห่อตัวเด็ก ให้นอนศีรษะสูง ตะแคงหน้าไปด้านหนึ่ง แล้วใช้ปลายของลูกยางแดงใส่ในรูจมูก บีบเอาน้ำมูกออกมา รวมถึงใส่ลงไปในลำคอด้วยแล้วดูดเอาเสมหะออกมา ทั้งนี้อาจใช้น้ำเกลือสำหรับหยอดจมูกหยอดไปข้างละ 1-2 หยดก่อน แล้วตามด้วยการใช้ลูกยางแดงดูดเอาน้ำมูกออกมา หรือใช้อุปกรณ์พ่นน้ำเกลือแบบสเปรย์สำหรับพ่นจมูกก็ได้- อาจนำวิธีใช้น้ำมันหอมระเหยจากสมุนไพรมาช่วยให้เด็กหายใจโล่งขึ้น เช่น การใช้หัวหอมหลายๆ หัว ปอกเปลือก ทุบพอบุบ นำไปวางไว้ใกล้ศีรษะเด็กเวลานอน เป็นต้น- ไม่ควรให้เด็กถูกลมจากพัดลมหรืออยู่ในห้องแอร์ เพราะอาจทำให้น้ำมูกแห้งกรัง หายใจลำบากมากขึ้น- หากมีเสมหะมาก คือได้ยินเสียงครืดคราดดัง หรือเวลาไอแล้วมีอาเจียน เห็นเสมหะออกมา อาจใช้วิธีการเคาะปอดเพื่อช่วยให้เสมหะอออกมา สามารถอ่านวิธีการเคาะปอดได้ที่นี่สำหรับนม ควรให้เด็กทานตามปกติหากอาการของน้องไม่ดีขึ้นหรือมีอาการอื่นร่วม เช่น ไข้สูง มีน้ำมูกมากขึ้น ไอมาก เด็กหายใจแรง หอบ งอแงมาก ไม่ทานนม อาเจียนมาก ควรรีบพาพบแพทย์โดยเร็วค่ะ ขอให้อาการของน้องหายโดยเร็วนะคะ